CELEX: 62017TA0467
Language: da
Date: 2019-09-20 00:00:00
Title: Sag T-467/17: Rettens dom af 20. september 2019 – Barata mod Parlamentet (Annullationssøgsmål – personalesag – udvælgelsesprocedure for kontraktansatte – ansættelse – indkaldelse af interessetilkendegivelser EP/CAST/S/16/2016 – chauffører – praktiske og teoretiske prøver afholdt efter oprettelsen af en database – den teoretiske prøve ikke bestået – annullation af indkaldelsen af interessetilkendegivelser og af databasen – bortfald af tvistens genstand – fortsat søgsmålsinteresse – delvist ufornødent at træffe afgørelse – delvis afvisning)

2.12.2019   
            
            
               DA
            
            
               Den Europæiske Unions Tidende
            
            
               C 406/21
            
         
      Rettens dom af 20. september 2019 – Barata mod Parlamentet
      (Sag T-467/17) (1)
      
      (Annullationssøgsmål - personalesag - udvælgelsesprocedure for kontraktansatte - ansættelse - indkaldelse af interessetilkendegivelser EP/CAST/S/16/2016 - chauffører - praktiske og teoretiske prøver afholdt efter oprettelsen af en database - den teoretiske prøve ikke bestået - annullation af indkaldelsen af interessetilkendegivelser og af databasen - bortfald af tvistens genstand - fortsat søgsmålsinteresse - delvist ufornødent at træffe afgørelse - delvis afvisning)
      (2019/C 406/28)
      Processprog: engelsk
      
         Parter
      
      
         Sagsøger: Carlos Manuel Henriques Barata (Lissabon, Portugal) (ved advokaterne G. Pandey, D. Rovetta og V. Villante)
      
         Sagsøgt: Europa-Parlamentet (ved J. Steele, I. Terwinghe og M. Windisch, som befuldmægtigede)
      
         Sagens genstand
      
      Søgsmål støttet på artikel 270 TEUF med påstand om annullation af indkaldelsen af interessetilkendegivelser EP/CAST/S/16/2016, iværksat af Parlamentet med henblik på ansættelse af chauffører, og af flere retsakter vedtaget af Parlamentet i forbindelse med denne udvælgelsesprocedure, heriblandt bl.a. afgørelsen af 26. oktober 2016, hvorved sagsøgeren blev underrettet om, at han ikke var opført blandt de ansøgere, der var blevet udvalgt til en stilling som chauffør, og afgørelsen af 25. april 2017 om afslag på den klage, som sagsøgeren havde indgivet over den nævnte afgørelse.
      
         Konklusion
      
      
                  1)
               
               
                  Det er ufornødent at træffe afgørelse om påstanden om annullation af indkaldelsen af interessetilkendegivelser EP/CAST/S/16/2016, af afgørelsen af 26. oktober 2016, hvorved Carlos Manuel Henriques Barata blev underrettet om, at han ikke var opført blandt de ansøgere, der var blevet udvalgt til en stilling som chauffør, og af afgørelsen af 25. april 2017 om afslag på den klage, som Carlos Manuel Henriques Barata havde indgivet over sidstnævnte afgørelse.
               
            
                  2)
               
               
                  Det er endvidere ufornødent at træffe afgørelse om påstanden om, at det fastslås, at indkaldelsen af interessetilkendegivelser EP/CAST/S/16/2016 ikke finder anvendelse på Carlos Manuel Henriques Barata.
               
            
                  3)
               
               
                  I øvrigt afvises sagen.
               
            
                  4)
               
               
                  Europa-Parlamentet bærer sine egne omkostninger og betaler de af Carlos Manuel Henriques Barata afholdte omkostninger.
               
            
         (1)  EUT C 347 af 16.10.2017.